text: ফরিদা খানম সাকি যিনি ফরিদা রহমান নামেও পরিচিত নোয়াখালী নারী মুক্তিযোদ্ধা ও বাংলাদেশ আওয়ামী লীগের রাজনীতিবিদ। যিনি সংরক্ষিত নারী থেকে মনোনীত সংসদ সদস্য।
  
  প্রাথমিক ও পারিবারিক জীবন 
  ফরিদা খানম সাকি ১৮ সেপ্টেম্বর ১৯৪৯ সালে পূর্ব পাকিস্তানের নোয়াখালীতে (বর্তমান বাংলাদেশ) জন্মগ্রহণ করেন। তার পিতা আবদুল আলীম ও মা লুৎফুন নাহার বেগম। তার নানা নোয়াখালী জেলা আওয়ামী লীগের প্রতিষ্ঠাতা সভাপতি উকিল সেকান্দার মিয়া ভুলু মুক্তিযুদ্ধে শহীদ হয়েছেন ও মামা শাহাব উদ্দিন ইস্কান্দার কচি এমসিএ ছিলেন৷ তার এক ভাই এবং এক বোনও মুক্তিযোদ্ধা। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য, নোয়াখালী জেলা আওয়ামী লীগের সাবেক সভাপতি, মুক্তিযোদ্ধা ও মুজিব বাহিনীর জেলা প্রধান মাহমুদুর রহমান বেলায়েতের সহধর্মীনী।
  
  রাজনৈতিক ও কর্মজীবন 
  ফরিদা খানম সাকি ১৯৬৫ সালে নোয়াখালী সরকারি কলেজ ছাত্রলীগের রাজনীতির সাথে জড়িত ছিলেন৷ ঢাকা বিশ্ববিদ্যালয়ে ভর্তির পর ১৯৬৯ সালে পূর্ব পাকিস্তান ছাত্রলীগের কেন্দ্রীয় কার্যকরী কমিটির সদস্য হিসেবে দায়িত্ব পালন করেন৷ ঢাকা বিশ্ববিদ্যালয়ের বাংলা বিভাগে ছিলেন শেখ হাসিনা`র সহপাঠী। ১৯৭১ সালের ফেব্রুয়ারি মাসে ভারতে প্রশিক্ষণ গ্রহণের পর সরাসরি মুক্তিযুদ্ধে অংশগ্রহণ করেন। 
  
  ১৯৭৩ সালের প্রথম জাতীয় সংসদে সংরক্ষিত নারী আসন-৫ থেকে মনোনীত বাংলাদেশ আওয়ামী লীগের সংসদ সদস্য তিনি। ১৯৮৬ সালের তৃতীয় জাতীয় সংসদে সংরক্ষিত নারী আসন-৮  থেকে মনোনীত বাংলাদেশ আওয়ামী লীগের সংসদ সদস্যও তিনি।  ২০০৯ সালে নবম জাতীয় সংসদের সংরক্ষিত নারী আসন-১৭ থেকে মনোনীত সংসদ সদস্য নির্বাচিত হন। তিনি একাদশ জাতীয় সংসদের সংরক্ষিত নারী আসন-৩৩ থেকে মনোনীত সংসদ সদস্য নির্বাচিত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৪৯-এ জন্ম
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:নোয়াখালী সরকারি কলেজের প্রাক্তন শিক্ষার্থী
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:নবম জাতীয় সংসদ সদস্য
  বিষয়শ্রেণী:একাদশ জাতীয় সংসদ সদস্য
  বিষয়শ্রেণী:জাতীয় সংসদের মহিলা সদস্য
title: ফরিদা খানম